Η **Τζάλι Γουίντερς** (αγγλικά: Jaali Winters, 26 Ιουλίου 1997, Ενκίνι, Αϊόβα) είναι Αμερικανίδα αθλήτρια πετοσφαίρισης, η οποία αγωνίζεται θέση της ακραίας.

Καριέρα
-------

Η Τζάλι Γουίντερς ξεκίνησε την καριέρα της στο βόλεϊ το 2011 με την ομάδα του Κολεγίου Ενκίνι, πόλης της γενέτειράς της, και συνέχισε το 2013 με την ομάδα του Κολλεγίου «Ενκίνι Σεντένιαλ». Από το 2015 έως τον Ιανουάριο του 2019 φοίτησε στο Πανεπιστήμιο Κρέιτον στην Ομάχα της πολιτείας Νεμπράσκα. Με την ομάδα του Κρέιτον κατέκτησε τέσσερα τοπικά πρωταθλήματα Ανατολκής Ακτής της Εθνικής Ομοσπονδίας Κολεγίων - NCAA από την περίοδο 2015-16 έως την περίοδο 2018-19. Στο διάστημα αυτό συμπεριλήφθηκε στην 3η καλύτερη 14άδα των ΗΠΑ (AVCA All-America Third Team) το 2015 και το 2918, καθώς και στην καλύτερη 7άδα του Πρωταθλήματος Κολεγίων του NCAA το 2016.

Τον Ιανουάριο του 2019 μετά το τέλος των σπουδών της διέσχισε τον μισό Ατλαντικό για να υπoγράψει το πρώτο επαγγελματικό της συμβόλαιο με τη Χάρις της Τενερίφης. Με την ομάδα των Καναρίων (που συμμετείχε στο Πρωτάθλημα Ισπανίας με το όνομα Ντιμουρόλ Λίμπι'ς), αγωνίστηκε στον Β΄ γύρο του Πρωταθλήματος (Superliga Femenina), κατέλαβε την 4η θέση και κατέκτησε το Ασημένιο μετάλλιο του Κυπέλλου Ισπανίας (Copa de la Reina).  

Την περίοδο 2019-20 μετακινήθηκε στην κυπελλούχο Γαλλίας Σεν Ραφαέλ Βόλεϊ της ομώνυμης πόλης, στην οποία παρέμεινε μέχρι το 2021, και κατέκτησε το Ασημένιο μετάλλιο του Σούπερ Καπ Γαλλίας το 2019, χάνοντας στον τελικό απέναντι στη Ρασίγκ των Καννών με 3–1.  

Το 2022 υπέγραψε στη Ρασίγκ, με την οποία ήταν φιναλίστ στο Κύπελλο Γαλλίας στον οποίο η ομάδα της Κυανής Ακτής ηττήθηκε από τη Βολερό Κανέ με 3–1.

Τον Ιούλιο του 2022 η Αμερικανίδα ακραία υπέγραψε συμβόλαιο στον Ολυμπιακό Πειραιώς, στον οποίο παρέμεινε για μία περίοδο και μετά τη λήξη του Πρωταθλήματος 2022-23 υπέγραψε στη γαλλική Βόλεϊ Μυλούζ της Αλσατίας.

Συλλογικοί τίτλοι - Διακρίσεις
------------------------------

### Εθνικά Πρωταθλήματα

**Πρωτάθλημα Ελλάδας**

* **2η Θέση**: 2022-23 (Ολυμπιακός Πειραιώς)

### Εθνικά Κύπελλα

**Κύπελλο Ισπανίας**

* **2η Θέση**: 2019 (Χάρις Τενερίφης)

**Κύπελλο Γαλλίας**

* **2η Θέση**: 2022 (Ρασίγκ Καννών)

**Σούπερ Καπ Γαλλίας**

* **2η Θέση** 2019: (Σεν Ραφαέλ Βόλεϊ)

### Τοπικά Πωταθλήματα

**4 Πρωταθλήματα Ανατολικής Ακτής ΗΠΑ**

* 2015-16, 2016-17, 2017-18, 2018-19 (Πανεπιστήμιο Κρέιτον)

Ατομικές Διακρίσεις
-------------------

* Πρωτάθλημα Ανατολκής Ακτής ΗΠΑ (Big East Conference) 2018-19: Πολυτιμότερη παίκτρια (MVP), Καλύτερη ακραία
* Πρωτάθλημα Ελλάδας 2022-23: Πολυτιμότερη Παίκτρια (MVP) 19ης αγωνιστικής

Παραπομπές
----------

1. ↑  Jaali Winters Individual awards women.volleybox.net
2. ↑  ««Bienvenido Leona» Η κυανόλευκη ενισχύεται για τον δεύτερο γύρο του πρωταθλήματος». Αρχειοθετήθηκε από το πρωτότυπο στις 15 Ιουνίου 2021.  www.clubvoleibolharis.es (Ισπανικά)
3. ↑  Κύπελλο Γυναικών Ισπανίας 2019 www.rfevb.com Αρχειοθετήθηκε 2022-12-01 στο Wayback Machine.
4. ↑  Κύπελλο Γαλλίας 2019 www.ffvbbeach.org Αρχειοθετήθηκε 2019-10-20 στο Wayback Machine.
5. ↑  Η Τζάλι Γουίντερς στον Ολυμπιακό www.olympiacossfp.gr
6. ↑  Η Τζάλι Γουίντερς στη Μιλούζ www.fosonline.gr Αρχειοθετήθηκε 2023-04-11 στο Wayback Machine.
7. ↑  MVP της 19ης αγωνιστικής της Volley League Γυναικών 2022-23 η Τζάαλι Γουίντερς Αρχειοθετήθηκε 2023-05-01 στο Wayback Machine.

Εξωτερικοί σύνδεσμοι - Πηγές
----------------------------

* Τζάλι Γουίντερς: Ατομικά στοιχεία - Διακρίσεις - Ομάδες καριέρας women.volleybox.net
* Τζάλι Γουίντερς: Καριέρα - Επιδόσεις - Τιτλοι gocreighton.com Αρχειοθετήθηκε 2023-01-02 στο Wayback Machine.
* Τζάλι Γουίντερς - Ευρωπαϊκή παρουσία www-old.cev.eu